รถรางเปิดให้บริการแล้ว พร้อมต้อนรับนักท่องเที่ยว นั่งแอ่วเมืองหละปูน
รถนำเที่ยวในเขตเทศบาลเมืองลำพูน เปิดให้บริการแล้ว โดยขอความร่วมมือให้ผู้ใช้บริการทุกคน สวมใส่หน้ากากอนามัย หรือหน้ากากผ้า ตลอดระยะเวลาใช้บริการ เว้นระยะห่างระหว่างบุคคล หมั่นล้างมือ ลดความเสี่ยงการแพร่ระบาดเชื้อ COVID-19สำหรับการให้บริการ ทางเทศบาลเปิดจุดให้บริการ ที่บริเวณลานหน้าวัดพระธาตุหริภุญชัย วรมหาวิหาร จังหวัดลำพูน โดยจะหยุดให้บริการทุกวันจันทร์ ซึ่งจะมีเจ้าหน้าที่บรรยายให้ความรู้แก่นักท่องเที่ยวตลอดเส้นทาง โดยให้บริการวันละ 2 รอบ ในเวลา 09.30 น. และเวลา 13.30 น.ค่าบริการ เด็ก 20 บาท/คน ผู้ใหญ่ 50 บาท/คนผู้ที่ใช้บริการจะได้เที่ยวชมเมืองเก่าของจังหวัดลำพูน ทำบุญ ไหว้พระ สักการะสิ่งศักดิ์สิทธิ์คู่บ้านคู่เมือง รวมจำนวน 11 แห่ง ได้แก่ วัดพระธาตุหริภุญชัยฯ, พิพิธภัณฑ์ชุมชนเมืองลำพูน, คุ้มเจ้ายอดเรือน, อนุสาวรีย์พระนางจามเทวี, วัดจามเทวี, วัดมหาวัน, วัดพระคงฤาษี, วัดสันป่ายางหลวง, โบราณสถานกู่ช้างกู่ม้า, วัดพระยืน และวัดต้นแก้วประชาชน หรือนักท่องเที่ยวสนใจ สอบถามรายละเอียดเพิ่มเติมได้ที่ งานพัฒนาและส่งเสริมการท่องเที่ยว เทศบาลเมืองลำพูน โทรศัพท์ 0 5351 1013 ต่อ 110